تورکیه، روسیا و ایران-ین خاریجی ایشلر ناظیرلری مارس آیی نین 16-دا گوروشه جکلر.
تورکیه‌نین خاریجی ایشلر ناظیری مولود چاووش اوغلو، روسیا خاریجی ایشلر ناظیری سئرگئی لاوروف و ایران خاریجی ایشلر ناظیری جاواد ظریف مارسین 16-ده قازاخیستانین پایتاختی آستانادا گؤروشه‌جک‌لر.
روسیانین آستانا‌داکی سفیرلیگی‌نین موشاویری آلکساندر موسینکو مطبوعات نماینده‌لرینه وئردیگی آچیقلامادا چاووش اوغلو، لاوروف و ظریفین سوریه گوندمی ایله باغلی گؤروشه‌جک‌لرینی بیلدیردی.
موسینکو بو معلوماتی قازاخیستانین خاریجی ایشلر ناظیری غیرت عبدالرحمنوف‌دان آلدیغینی قئید ائتدی.
موسینکو: " عبدالرحمنوف سوریه-نین اوزلشدیگی اینسانی پروبلئم‌لرین حلی مسئله‌سینه بؤیوک اومید بسلییر. اساس پروبلئم‌لر اسیرلرین موبادیله‌سی، گیروو‌لارین بوراخیلماسی، قیدا و موجود شرایطده یاشایان اوشاق‌لارین رحابیلیتاسیونو مسئله‌لری‌دیر. روسیا بونون اوچون علین‌دن گلنی ائدیر و بیلدیگینیز کیمی، بو ایستیقامت‌دکی فعالیت‌لری تورکیه و ایران ایله بیرلیکده حیاتا کئچیریر" دئدی.
